**EXAMEN PENTRU OBŢINEREA TITLULUI DE MEDIC SPECIALIST, MEDIC DENTIST SPECIALIST ŞI FARMACIST SPECIALIST**

**SESIUNEA 12 APRILIE 2023**

Ministerul Sănătăţii organizează **în perioada 12 aprilie – 12 mai 2023** sesiune de examen pentru obţinerea titlului de medic, medic stomatolog sau farmacist specialist, pentru medicii, medicii stomatologi şi farmaciştii care finalizează pregătirea în rezidențiat respectiv în cea de a doua / a treia specialitate până la data de 12 octombrie 2023.

Înscrierile candidaților în această sesiune de examen, se vor efectua **în perioada 01-15 martie 2023, inclusiv,** astfel:

1. Înscrierile pentru :
2. medicii, medicii stomatologi şi farmaciştii rezidenţi din reţeaua de asistenţă medicală și care vor finaliza integral pregătirea până la data de 12.10.2023;
3. medicii, medicii stomatologi şi farmaciştii rezidenți/specialiști/primari, care au efectuat pregătirea în a doua/a treia specialitate, prin promovarea unui nou concurs rezidențiat și care vor finaliza integral pregătirea până la data de 12.10.2023;

se fac prin Direcţiile de sănătate publică judeţene și a municipiului București, din centrele universitare **unde se solicită susținerea examenului și în care s-au efectuat minimum 6 luni de pregătire din modulul de bază**, **conform prevederilor OG 18/2009,** sau prin Direcțiile medicale ale ministerele cu reţea sanitară proprie pentru angajații acestor ministere.

Candidații, pot depune personal dosarele de înscriere la sediul acestor instituții, în perioada cuprinsă între **01-15 martie 2023inclusiv,** sau le pot trimite prin servicii poștale, pe proprie răspundere, având dovada expedierii dosarelor în termenul menționat. Instituțiile care vor efectua înscrierile vor afișa programul de preluare a dosarelor.

1. Înscrierile pentru:
	1. cadrele didactice şi de cercetare ştiinţifică medicală,
	2. medicii, medicii stomatologi și farmaciștii specialişti sau primari care au efectuat pregătirea în vederea obţinerii celei de-a doua specialităţi, prin depunere de dosar pe baza primei specialități obținute
	3. candidații, care au efectuat specializare prin Ministerul Educaţiei,

se fac prin Direcția politici de resurse umane în sănătate a Ministerului Sănătății, din str. Cristian Popișteanu, nr. 1-3, sector 1, Bucureşti, în perioada cuprinsă între **01-15 martie 2023 inclusiv.**

Candidații pot depune personal dosarele de înscriere, după următorul program: Luni-Joi 10.00-13.00; Vineri 9.30-11.00, sau le pot trimite prin servicii poștale, în aceeași perioadă **01-15 martie 2023 inclusiv**, având dovada expedierii dosarelor în termenul menționat.

Candidații, pot depune personal dosarele de înscriere sau le pot trimite prin servicii poștale, pe proprie răspundere, având dovada expedierii dosarelor în termenul menționat, la sediul Direcției de Sănătate Publică Județeană Constanța, aleea Lăcrămioarei nr.1, în perioada cuprinsă între **01-15 martie 2023 inclusiv,** conform programului:

 Luni - Joi- 9.30-14.30; Vineri 9.30 - 13.00.

**Perioada de înscriere**

**1 martie – 15 martie 2023, inclusiv**